Assassin's Creed Nexus

Assassin’s Creed Nexus – virtualios realybės akiniais paremtas veiksmo-nuotykių žanro kompiuterinis žaidimas, sukurtas ir išleistas „Ubisoft”. Kaip kompanijai „Meta“ priklausančios virtualios realybės įrangos linijos „Meta Quest“ ekskliuzyvas buvo pristatytas 2023 m. lapkričio 16 d.

Tai pirmasis „Assassin’s Creed“ serijos žaidimas, sukurtas išskirtinai virtualios realybės įrenginiams ir perteikiamas iš pirmojo asmens perspektyvos. Užuominos apie žaidimo vystymą pasigirdo dar 2020 m. viename iš „Facebook“ organizuojamų renginių.„Assassin’s Creed and Splinter Cell coming to Oculus VR“ – Ubisoft. Po išleidimo iš apžvalgininkų sulaukė daugiausiai teigiamų atsiliepimų.„Assassin’s Creed Nexus VR critic reviews“ – Metacritic.

 Apžvalga 
Šiame žaidime vėl sugrįžtama prie ankstesnių „Assassin’s Creed“ žaidimų herojų: Ecijo Auditorės, Konoro Kenvėjaus ir Kasandros. Neįvardintas programišius (hacker) pasamdomas slapta dalyvauti vienoje iš „Abstergo“ korporacijos vykdomų programų, kurios tikslas yra surinkti Isu mašinos fragmentų kodus ir perkelti juos į Animus, tokiu būdu sukuriant itin galingą kompiuterį, pajėgų nuspėti ir valdyti žmonių elgesį. Keliose skirtingose istorinėse epochose žaidėjui patikėta užminuoti vadinamus „loginius sprogmenis“, kad šie sunaikintų fragmentų kodus ir „Abstergo“ negalėtų jais pasinaudoti.

 Nuorodos 
 Oficiali svetainė
 Žaidimas „Meta“ parduotuvėje

 Išnašos 

Kategorija:2023 kompiuteriniai žaidimai
Kategorija:Assassin's Creed